als_Latn dik_Latn sag_Latn
Presidenti amerikan Donald Trump, ka reaguar ashpër pas pamjeve shokuese nga Siria, ku dhjetëra persona, mes të cilëve edhe fëmijë të vegjël, gjetën vdekjen nga një sulm me armë kimike. Trump dhe sa tani është përgjegjësia e tij për të zgjidhur krizën humanitare dhe politike të krijuar në Siri. Ai i hapi derën edhe mundësisë së një ndërhyrje ushtarake në Siri, nga ana e SHBA-së.Presidenti amerikan tha se sulmi me armë kimike është një fyerje e rëndë për njerëzimin.
“Kur vriten fëmijë të pafajshëm, bebe të pafajshme me gaz kimik, kjo është e pafalshme. Janë kaluar shumë linja. Është kaluar linja e kuqe”, tha Trump, deklaratë që sipas mediave ndërkombëtare, është një paralajmërim për luftë ndaj Asad.
Trump tha se pas këtij veprimi, ka ndryshuar mendim për Asad. Agjencia e lajmeve Associated Press ka zgjedhur ta përcjellë tragjedinë e ndodhur të martën në Siri, përmes dhimbjes së një babai, që ka humbur në këtë sulm kimik një tufë të afërmish, duke nisur që nga dy fëmijët e tij të vegjël. Ai është filmuar me binjakët nëntëmuajsh në krah, teksa po rrugëton me ta mbi një makinë për t’i çuar drejt banesës së fundit. Aja dhe Ahmedi janë të pajetë në krahët e tij ndërsa ai pëshpërit, “Thoni mirupafshim…”
Abdel Hamid el-Jusef ka treguar se si i ka dërguar fëmijët dhe të shoqen për t’u mjekuar pas sulmit kimik e është kthyer në shtëpi me idenë se do të bëheshin më mirë. Për të gjetur atje trupat e pajetë të dy vëllezërve të tij, të dy nipave e të një mbese, si dhe të fqinjëve dhe të miqve.
“Nuk munda të shpëtoj asnjë. Të gjithë ishin tashmë të vdekur,” ka rrëfyer i ngrati. Tragjedia nuk do të mbaronte këtu për të, pasi më vonë atij do t’i tregohej se i kishin ndërruar jetë dhe fëmijët e bashkëshortja. Fatkeqësia e tij është veç një pjesëz e dramës së një populli të tërë. Dramë që ka për përgjegjës kryesor Beshar Esadin dhe regjimin e tij, të akuzuar dhe për sulmin e fundit kimik mbi popullatën siriane.
als_Latn als_Latn als_Latn als_Latn als_Latn